als_Latn dik_Latn sna_Latn
Një robot mjekësor, i pajisur me disa krahë, ka kryer operacionin e tij të parë në Angli. Kjo shpikje e re teknologjike do të sjellë revolucion në fushën e mjekësisë. Roboti Da Vinci XI mund të bëjë prerje të vogla dhe precize, duke zëvendësuar kështu operacionet tradicionale, të cilat u krijojnë pacientëve plagë të mëdha që duhet kohë të shërohen. Ky robot është përdorur për herë të parë në spitalin ‘Royal Marsden’, në Britani, për të kryer një operacion tek një pacient që kishte tumor.
“Roboti mjekësor vepron si një asistent i kirurgjisë, duke na ndihmuar të kryejmë operacione komplekse, me prerje shumë të vogla. Roboti na mundëson të bëjmë prerje shumë të vogla nëpërmjet kontrollit dhe saktësisë së tij. Kjo do të thotë se pacienti mund të zgjohet nga një ndërhyrje kirurgjikale me pak ose pa asnjë dhimbje, dhe plaga mund të shërohet shumë shpejt,” deklaroi doktori Pardeep Kumar.
Katër krahët e robotit janë përdorur njëherësh gjatë operacionit për të bërë prerje mikroskopike tek një grua 58-vjeçare, ndërsa dy mjekë e kontrollonin atë. Përveç se shkakton më pak dhimbje dhe nuk humb shumë gjak, roboti bën që pacienti të shërohet shumë shpejt.
(Herë të lexuara: 219)
als_Latn als_Latn als_Latn als_Latn